Otázky o dávkovaní Paralenu 100mg supp pre dieťa vážiace 12kg
Dobrý deň,
chcela by som sa informovať ohľadom dávkovania Paralen 100mg supp ak má dieťa cca 12kg koľko čipkov je potrebné podať. Niesom si istá či nedávam nízku dávku ak dám 1 a pol čípka, pretože teplota klesá velmi veeelmi 
pomaly
Ďakujem za odpoveď
Dobrý deň,
ďakujeme za Vašu otázku.
Liek obsahuje liečivo paracetamol, ktoré pôsobí proti bolesti a znižuje zvýšenú telesnú teplotu. Deťom s telesnou hmotnosťou 7-13 kg sa podáva 1 čapík (100 mg) a deťom s telesnou hmotnosťou 14-20 kg: 2 čapíky (200 mg). Čapíky sa podľa potreby používajú 3x denne v časových odstupoch najmenej 6 hodín.
V prípade nepostačujúceho antipyretického účinku, možno striedavo podávať Nurofen pre deti čapíky 60mg. U detí s telesnou hmotnosťou 8 - 12,5 kg (približne 9 mesiacov až 2 roky) sa aplikuje 1 čapík. Ďalší čapík sa v prípade potreby môže aplikovať až po uplynutí 6 hodín. Počas 24 hodín sa môžu aplikovať maximálne 4 čapíky.
V prípade striedania čapíkov Paralen a Nurofen sa môžu počas 24 hodín podať maximálne 4 čapíky, a to s odstupom najmenej 6 hodín.
Ak teplota bude pretrvávať niekoľko dní, je potrebná návšteva pediatra.
Prajem pekný zvyšok dňa.
S pozdravom,
PharmDr. Anna Pacalajová